

ที่ มท ๐๘๑๐.๔/ว 322 กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

มกราคม ๒๕68

เรื่อง การดำเนินการติดตั้งตู้น้ำดื่มสะอาดบริการประชาชนขององค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.4/ว 322 ลงวันที่ 22 มกราคม 2568

สิ่งที่ส่งมาด้วย 1. เป้าหมายการขับเคลื่อการติดตั้งตู้น้ำดื่มสะอาด จำนวน 1 ชุด

2. แบบรายงานการดำเนินการติดตั้งตู้น้ำดื่มสะอาดของเทศบาล

และองค์การบริหารส่วนตำบล จำนวน 1 ชุด

3. แบบรายงานความประสงค์ติดตั้งตู้น้ำดื่มสะอาดของเทศบาล จำนวน 1 ชุด

ตามที่ กรมส่งเสริมการปกครองท้องถิ่นได้กำหนดแนวทางการขับเคลื่อนน้ำดื่มสะอาดบริการประชาชนขององค์กรปกครองส่วนท้องถิ่น ประจำปีงบประมาณ พ.ศ. 2568 และขอความร่วมมือจังหวัด  
แจ้งองค์กรปกครองส่วนท้องถิ่นดำเนินการพัฒนา ปรับปรุง และเพิ่มประสิทธิภาพระบบประปาหมู่บ้าน  
ขององค์กรปกครองส่วนท้องถิ่นให้สะอาดได้รับการรับรองคุณภาพ และการติดตั้งตู้น้ำดื่มสะอาด   
กรณีองค์การบริหารส่วนตำบลหากไม่มีงบประมาณ และไม่สามารถขอรับการสนับสนุนงบประมาณจากหน่วยงานอื่นได้   
ให้เสนอขอรับการสนับสนุนงบประมาณจากส่วนกลาง รายการเพิ่มประสิทธิภาพระบบประปา   
“ติดตั้งตู้น้ำดื่มสะอาด” และให้จังหวัดรวบรวมแบบคำขอรับการสนับสนุนงบประมาณดังกล่าว   
ส่งให้กรมส่งเสริมการปกครองท้องถิ่น ภายในวันที่ 17 กุมภาพันธ์ 2568 นั้น

กรมส่งเสริมการปกครองท้องถิ่นพิจารณาแล้ว เพื่อให้การขับเคลื่อนนโยบายน้ำดื่มสะอาดบริการประชาชนขององค์กรปกครองส่วนท้องถิ่น เป็นไปด้วยความเรียบร้อย จึงขอความร่วมมือจังหวัดดำเนินการ ดังนี้

1. ขับเคลื่อนการติดตั้งตู้น้ำดื่มสะอาดให้ครอบคลุมในพื้นที่จังหวัดไม่น้อยกว่าร้อยละหกสิบ  
ของจำนวนหมู่บ้าน/ชุมชนในจังหวัด และไม่น้อยกว่าร้อยละหกสิบของจำนวนหมู่บ้าน/ชุมชนของเทศบาล   
และองค์การบริหารส่วนตำบลนั้น ๆ ตามสิ่งที่ส่งมาด้วย 1

2. แจ้งเทศบาล และองค์การบริหารส่วนตำบลดำเนินการ ดังนี้

2.1 ติดตั้งตู้น้ำดื่มสะอาดในพื้นที่ให้ครอบคลุมตามเป้าหมายที่กำหนด โดยพิจารณา  
ใช้จ่ายงบประมาณจากรายจ่ายประจำปี หรือใช้จ่ายจากเงินสะสม หรือขอรับการสนับสนุนจากองค์การบริหาร  
ส่วนจังหวัด หรืองบประมาณจากส่วนกลาง (เฉพาะองค์การบริหารส่วนตำบล)

2.2 จัดทำข้อมูลผลการดำเนินการติดตั้งตู้น้ำดื่มสะอาดที่ได้ดำเนินการไปแล้ว หรือ  
อยู่ระหว่างดำเนินการ ตามสิ่งที่ส่งมาด้วย 2

/ 2.3 กรณีมีความประสงค์ ....

- 2 -

2.3 กรณีมีความประสงค์ติดตั้งตู้น้ำดื่มสะอาดแต่ไม่มีงบประมาณดำเนินการ  
จากแหล่งงบประมาณใด ๆ ให้ดำเนินการ ดังนี้

(1) กรณีเทศบาล ให้จัดทำข้อมูลประกอบด้วย ประเภทตู้น้ำดื่มสะอาด พื้นที่ดำเนินการ งบประมาณ ประชาชนที่ได้รับประโยชน์ ฯลฯ ให้กรมส่งเสริมการปกครองท้องถิ่น ตามสิ่งที่ส่งมาด้วย 3

(2) กรณีองค์การบริหารส่วนตำบล ให้จัดทำคำขอรับการสนับสนุนงบประมาณ รายการ  
เพิ่มประสิทธิภาพระบบประปา “ติดตั้งตู้น้ำดื่มสะอาด” ตามแบบคำขอรับการสนับสนุนงบประมาณฯ

3. ให้จังหวัดรวบรวมข้อมูลและแบบคำขอรับการสนับสนุนงบประมาณฯ ตามข้อ 2 เป็นไฟล์ excel ภาพรวมของจังหวัด และแบบคำขอรับการสนับสนุนงบประมาณ และรายละเอียดอื่นๆ ที่เกี่ยวข้อง   
ส่งให้กรมส่งเสริมการปกครองท้องถิ่น ทางไปรษณีย์อิเล็กทรอนิกส์ drinking0810.4@gmail.com ภายในวันที่   
17 กุมภาพันธ์ 2568

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาโครงสร้างพื้นฐาน

โทร ๐-๒๒๔๑-๙๐๐๐ ต่อ ๔๑๑6

ไปรษณีย์อิเล็กทรอนิกส์ saraban@dla.go.th

ผู้ประสานงาน มุดดัซซีร สลาตาโซะ

ร.อสถ. ......................................

ผอ.กพส. ...................................

ผอ.กง.บศ. รกน.ผชช.บศ. ...........................

ผอ.กง.พค. .................................

อภิวิชญ์ หน.กง. .........................

มุดดัซซีร จนท. ...........................